cyanic-selkie/wikianc huggingface dataset:
NHL-kausi 2002–2003
Pudotuspelit
Toisella kierroksella Minnesota ja Anaheim jatkoivat yllätyksiään. Tällä kertaa Minnesota kaatoi Vancouverin ja Anaheim lähetti Dallasin kesälomalle.
Arturo Pérez-Reverte
pienoiskuva|upright|Arturo Pérez-Reverte Arturo Pérez-Reverte (s. 24. marraskuuta 1951 Cartagena, Espanja) on espanjalainen romaanikirjailija ja toimittaja. Hänet tunnetaan erityisesti historiallisia henkilöitä ja ympäristöä hyödyntävistä romaaneista, jotka sisältävät usein rikoksen tai arvoituksen. Hän on Espanjan kuninkaallisen akatemian jäsen.
Pérez-Reverten useassa teoksessa esiintyvä kapteeni Alatriste on Flanderin jalkaväen entinen sotilas, joka sarjan aloitusteoksessa ansaitsee toimeentulonsa miekallaan 1600-luvun Madridissa. Alatristesta on tehty espanjankielinen elokuva Alatriste (2006), jonka pääosassa on Viggo Mortensen.
Lahti (albumi)
Lahti on Dave Lindholmin ja Launeen K:n studioalbumi, joka julkaistiin 30. syyskuuta 2009. Se oli ilmestyessään Lindholmin ensimmäinen suomenkielinen uusia lauluja sisältävä sooloalbumi kahdeksaan vuoteen.
Plautus
Nykyaikana Plautuksen komediat Miles Gloriosus ja Pseudolus olivat pohjana vuoden 1962 musikaalille A Funny Thing Happened on the Way to the Forum. Musikaalista on myös elokuvaversio.
Japaninpystykorva
Ulkonäkö
Japaninpystykorvan turkki on runsas ja väriltään aina puhtaanvalkoinen. Sen peitinkarva on suoraa ja pystyä, lyhyt pohjavilla pehmeää. Runsaimmin karvaa on kaulassa, lavoissa, rinnassa ja hännässä. Japaninpystykorva ei ole trimmattava rotu, mutta turkki vaatii säännöllistä harjausta pysyäkseen kunnossa. Nartuilla on yleensä kaksi kertaa vuodessa juoksujen yhteydessä karvanlähtö, jolloin turkkia on syytä harjata vielä perusteellisemmin. Uroksilla runsasta karvanlähtöä esiintyy yleensä harvemmin. Likaa hylkivä turkki on pestävä tarvittaessa, mutta jos turkkia harjataan usein ja perusteellisesti vähintään kerran viikossa, se pysyy kauniin valkoisena, eikä vaadi pesua kovinkaan usein.
Terveys
thumb|270px|Japaninpystykorvia tunturissa Japaninpystykorva on yleisesti ottaen terve ja pitkäikäinen rotu. Se säilyy nuorekkaana vanhaksi asti: yli 10-vuotiaskin japaninpystykorva innostuu villeihin leikkeihin, ja rotu voi elää jopa 17-vuotiaaksi.
Reijo Leppänen
Reijo Kalevi Leppänen (s. 8. marraskuuta 1951 Turku) on suomalainen entinen jääkiekkohyökkääjä.
Live Aid
Live Aid oli 13. heinäkuuta 1985 Lontoossa ja Philadelphiassa järjestetty suuri kaksoiskonsertti, jolla kerättiin rahaa Etiopian nälänhädän uhreille. Konserteissa esiintyi suuri joukko sen ajan tähtiesiintyjiä. Konserttien pääjärjestäjinä toimivat Bob Geldof ja Midge Ure.
Lentopallon miesten SM-sarjakausi 1990–1991
Lentopallon miesten mestaruussarjassa kaudella 1990-1991 pelattiin kahdeksan joukkueen runkosarja, josta 6 parasta jatkoi loppusarjaan muiden joutuessa karsintaan.
Australia
Australia eli Australian yhteisö on valtio eteläisellä pallonpuoliskolla. Australia on ainoa valtio, joka kattaa kokonaisen mantereen. Australian nimi tulee latinan sanasta australis, ’eteläinen’. Australian lähivaltioita ovat pohjoisessa Indonesia, Itä-Timor ja Papua-Uusi-Guinea, koillisessa Salomonsaaret ja Vanuatu ja kaakossa Uusi-Seelanti.
Varhaisasutus
Australian asuttivat noin 40 000–50 000 vuotta ennen ajanlaskun alkua Aasiasta muuttaneet kivikauden ihmiset, jotka ovat nykyisten aboriginaalien esi-isiä. He saapuivat Australiaan luultavasti pohjoisesta veneillä tai kanooteilla.
Eurooppalaisten saapuessa 1600-luvulla aboriginaalit olivat metsästäjiä ja keräilijöitä ja käyttivät aseinaan keihäitä, nuijia ja bumerangeja. Viljan viljely, kotieläimet, saviastiat ja metallit olivat heille tuntemattomia. Vaeltavasta elämäntavasta johtuvan eristymisen vuoksi heistä muodostui yhteensä noin 500 heimoa, joista jokaisella oli oma kielensä tai murteensa sekä oma yhteiskunta- ja kulttuurimuotonsa.
Nykyaika
Työväenpuolueen hallituskausi kesti vuodet 1983–1996. Pääministeri Paul Keating pyrki lähentämään maata Aasiaan ja tekemään siitä tasavallan. Tasavallan kannatus kansanäänestyksessä vuonna 1999 jäi kuitenkin 45 prosenttiin. Tasavaltaa olisi johtanut parlamentin nimittämä presidentti. John Howardin johtama liberaalipuolue piti hallitusvaltaa yhteistyössä kansallispuolueen kanssa vuosina 1996–2007. Howard veti tiukkaa linjaa: Australia tuki Irakin sotaa, vastusti Kioton ilmastoprotokollaa, kohteli tylysti turvapaikanhakijoita ja kieltäytyi pyytämästä anteeksi aboriginaaleilta näiden kokemaa riistoa ja syrjintää. Vuonna 2007 vaalit voitti työväenpuolue Kevin Ruddin johdolla, ja Rudd toimi pääministerinä kesäkuuhun 2010 asti, jolloin pääministeriksi nousi Ruddin varapääministeri Julia Gillard, Australian ensimmäinen naispääministeri.
Vuonna 2002 yökerhopommi surmasi 88 australialaista Balilla. Vuonna 2004 pommi Australian lähetystön edessä Jakartassa tappoi ainakin yhdeksän ja vahingoitti kymmeniä.
Australian maastopalot ovat jotka alkoivat vuoden 2019 puolella ja jatkuivat vuoden 2020 keväälle olivat poikkeuksellisen rajuja ja aiheuttivat paljon tuhoja.
Urheilu
Maa on menestynyt parhaiten perinteisissä brittiläisissä joukkuelajeissa: kriketissä, rugbyssa, maahockeyssa ja verkkopallossa. Yksilölajeista uimarit, pyöräilijät, yleisurheilijat, soutajat ja purjehtijat ovat saaneet useita olympiamitaleita; eniten kultamitaleita (viisi) on saanut uimari Ian Thorpe.
Camilla (Yhdistyneen kuningaskunnan kuningatar)
Arvonimet
Aikaisemmin arveltiin, että Charlesin noustessa kuninkaaksi Camilla ottaisi käyttöön arvonimen ”prinsessapuoliso”. Helmikuussa 2022 kuningatar Elisabet II julkaisi kuitenkin kansalaisille viestin, jossa hän sanoi toivovansa, että Camilla tunnettaisiin tulevaisuudessa kuningatarpuolisona. Tämä nimitys tuli käyttöön syyskuussa 2022, kun hovi julkaisi tiedotteen kuningatar Elisabet II:n kuolemasta. Suomeksi Camillan arvonimestä voi käyttää nimitystä kuningatar, ellei haluta erikseen korostaa asemaa monarkin puolisona. Kruunajaisten jälkeen hovi alkoi käyttää Camillasta nimitystä kuningatar (The Queen).
Delta Plan
Delta Plan voi viitata seuraaviin asioihin:
David Trimble
Koulutukseltaan hän oli lakimies. Hän tuli politiikkaan Ulsterin unionistien lainopillisena neuvonantajana. Hänellä oli yhteyksiä kiisteltyyn Oranialaisveljeskuntaan, joka on protestanttishenkinen järjestö, joka vastustaa liiallisia yhteyksiä Irlannin tasavaltaan.
Antero Jyränki
Elämäkerta
Jyränki toimi valtiosääntö- ja kansainvälisen oikeuden professorina Turun yliopistossa vuosina 1980–1998. Hän oli vuodesta 1983 Suomen Akatemian tutkijaprofessorina, ja hänet valittiin Suomalaisen Tiedeakatemian jäseneksi vuonna 1987. Hän oli myös pitkään asiantuntijana eduskunnan perustuslakivaliokunnassa. Jyränki oli perustamassa Suomen valtiosääntöoikeudellista seuraa ja toimi sen ensimmäisenä puheenjohtajana vuosina 1982–1987. Lisäksi hänellä oli lukuisia puheenjohtajuuksia ja jäsenyyksiä alan komiteoissa ja toimikunnissa sekä kotimaisissa ja kansainvälisissä yhdistyksissä. Hän kirjoitti myös lukuisia kirjoja sekä osallistui poliittiseen ja yhteiskunnalliseen keskusteluun.
Potkukelkka
Potkukelkkoja valmistetaan eri kokoisia ja mallisia. Sopiva otekorkeus riippuu potkimistavasta: etunojassa ja matalassa asennossa pääsee kovempaa, mutta rauhallisessa vauhdissa pystyasento on yleensä mukavampi.
Potkukelkkailu urheilulajina
Vuonna 1987 perustettu Ketkupolkka ry ja pakilalainen Hannu Vierikko ovat olleet muuttamassa potkukelkkailua myös kuntoilu- ja urheilulajiksi. Potkukelkkoja on kehitetty voimakkaasti nopeaan etenemiseen sopivammiksi. Suomessa Suomen Potkukelkkailu- ja Potkulautailuliitto ry (SPPL)] ja kansainvälisesti International Kicksled and Scooter Assocation (IKSA) toimivat potkukelkkailun edistämiseksi urheilulajina.
Piilomuuttujateoria
Varhaisia yrityksiä piilomuuttujateorioiksi
Pian lausuttuaan kuuluisan kommenttinsa "Jumala ei pelaa arpapeliä" Einstein yritti muotoilla determinstisen vasta­ehdotuksen kvanttimekaniikalle. Preussin tiedeakatemian kokouksessa Berliinissä 5. toukokuuta 1927 hän esitteli teoriaansa käsittelevän artikkelin "Bestimmt Schrödinger's Wellenmechanik die Bewegung eines Systems vollständig oder nur im Sinne der Statistik?" (“Määrittääkö Schrödingerin aaltomekaniikka systeemin liikkeen täydellisesti vai ainoastaan tilastollisessa mielessä?”). Kun artikkeli aiottiin julkaista akatemian lehdessä, Einstein päätti kuitenkin vetää sen takaisin, mahdollisesti koska hän huomasi, että sen mukaan lomittuneiden systeemien separoitumattomuudesta ei voitu päästä eroon niin kuin hän oli toivonut.
Bellin teoreema
Vuonna 1964 John Bell todisti kuuluisan teoreemansa, joka osoittaa, että jos lokaaleja piilo­muuttujia on olemassa, tiettyjen lomittumista koskevien kokeiden tulokset toteuttavat Bellin epäyhtälön. Jos sen sijaan lomittumisesta aiheutuvia tilastollisia korrelaatioita ei voi selittää lokaaleilla piilo­muuttujilla, Bellin epäyhtälö ei toteudu. Toinen vastaavan­laisen tuloksen, jonka perusteella piilo­muuttujien olemassa­olo voidaan kokeellisesti selvittää, antaa Kochenin-Speckerin teoreema.
Bohmin piilomuuttujateoria
Tämä näkemys ei ole ristiriidassa sen kanssa, että paikalliset tapahtumat, joita käytetään sekä klassisessa atomi­teoriassa että suhteellisuusteoriassa, sillä Bohmin teoria, kuten kvantti­mekaniikkakin, on yhä lokaalisti kausaalinen, toisin sanoen informaation siirtoa rajoittaa yhä valonnopeus, mutta se sallii ei-lokaalit korrelaatiot. Se korostaa holistisempaa näkemystä maailmasta, jonka eri osat ovat riippuvaisia toisistaan ja vaikuttavat toisiinsa. Itse asiassa Bohm itse korosti kvantti­teorian holisista luonnetta viimeisinä vuosinaan, kun hän kiinnostui Jiddu Krishnamurtin ajatuksista.
Bohmin tulkinnan mukaan ei-lokaali kvanttipotentiaali sisältää oletuksen kätketystä järjestyksestä, joka ohjaa hiukkasia ja joka saattaa itse olla tulos jostakin toisesta pääteltävissä olevasta järjestyksestä, superimplikaattisesta järjestyksestä, joka organisoi kenttää. Nykyisin Bohmin teoriaa pidetään yhtenä monista kvantti­mekaniikan tulkinnoista, joka antaa kvantti­mekaanisille laskuille realistisen eikä vain positivistisen tulkinnan. Jotkut pitävät sitä yksin­kertaisimpana selityksenä kvantti-ilmiöille. Kuitenkin se väistämättä on luonteeltaan piilomuuttujateoria Bohmin teoriaa käsitellään perusteellisimmin hänen kirjassaan, jonka Basil Hiley julkaisi hänen kuolemansa jälkeen.
Viimeaikainen kehitys
Elokuussa 2011 Roger Colbeck ja Renato Renner julkaisivat todistuksen, että mikään kvantti­mekaniikan laajennus, käyttipä se piilo­muuttujia tai ei, ei voi antaa tarkempia ennusteita kokeiden tuloksille, edellyttäen että havaintojen tekijä voi vapaasti valita mittaus­menetelmät. Heidän mukaansa, mikäli mittausmenetelmät voidaan vapaasti valita, kvantti­teoria todella on täydellinen.
Murray Rothbard
Rothbardin teoksia ovat muun muassa Man, Economy, and State, Power and Market ja For a New Liberty: The Libertarian Manifesto. Hän kirjoitti myös Ayn Randin johtamia objektivisteja arvostelevan artikkelin ”Sociology of the Ayn Rand Cult”.
Intelsat
Satelliitit
Alla olevat taulukot ovat englanninkielisen Wikin mukaan epätäydellisiä. Satellite Coverage Map (HTML)
Voznesenje
Liikenne, talous ja palvelut
Voznesenjesta on linja-autoyhteydet Podporožjeen ja Pietariin. Sen kautta kulkee myös Petroskoin, Vytegran, Vologdan, Puudosin ja Pietarin välinen kaukoliikenne. Kunnan sisäistä joukkoliikennettä ei ole.
Kaʻahumanu
Havaijin johdossa
Vuonna 1826 Havaijin kuningaskunta maksoi pois kaiken valtionvelkansa santelipuusta maksettavan veron turvin.
Viheltäjät
Viheltäjät (Pachycephalidae) on Australaasiassa ja Kaakkois-Aasian tooppisissa osissa tavattava varpuslintuheimo. Ne ovat pieniä tai keskikokoisia varpuslintuja. Heimoon kuuluu 5 sukua ja 48 lajia.
Leivinhiiva
Käyttö
thumb|left|upright|Kuivahiivaa. Hiivaa myydään monessa muodossa. Sitä on saatavana puristehiivan eli perinteisen tuorehiivan lisäksi muun muassa kuivahiivana, jossa hiiva on pieninä kuivina rakeina. Kuivahiivan aktivoimiseen tarvitaan lämpimämpi neste kuin tuorehiivan. Lisäksi on saatavilla nestemäistä hiivaa eli hiivakermaa, jota käytetään pääasiassa panimo- ja leipomoteollisuudessa, sekä pikahiivaa, jota käytetään esimerkiksi kiljun ja kotiviinin valmistukseen. Leivän valmistamisessa voidaan käyttää myös keinotekoisia kohotusaineita, kuten leivinjauhetta.
Injektio
Määritelmä
Symbolisesti, ehto voidaan lausua: Loogisesti, kontraposition kautta sama voidaan lausua:
Venäjän sosialistisen federatiivisen neuvostotasavallan lippu
Elokuun 1991 vallankaappausyrityksen jälkeen lipuksi tuli valko-sini-punainen trikolori, joka oli sellaisenaan pari vuotta myös Venäjän federaation lippuna.
Rullaluistelu
Luistintyypit
Freestyleluistimissa eli bleideissä renkaat ovat yleensä hyvin pieniä, vain 53–60 millimetriä halkaisijaltaan. Kisko on juuri ja juuri kengän pituinen ja rengasmäärä on 2–4 luistinta kohden. Keskimmäiset renkaat on usein korvattu muovisilla grindirenkailla. Grindi-temppujen tekeminen onnistuu luistimen pohjassa, kiskon vieressä olevilla nk. grindipaloilla, kiskon keskiosan kololla sekä ulkokengässä olevalla backslide-platella. Luistimia käytetään pääasiassa samanlaisiin tarkoituksiin kuin rullalautaa. Temppujen tekeminen onnistuu esimerkiksi rampeissa, parkeissa, erilaisissa kurbeissa ja kaiteilla.
Marjojärvi (Jyväskylä)
Marjojärvi on Keski-Suomessa Jyväskylässä Kuohun kylän lähellä sijaitseva järvi.
Ylioppilastutkinto Suomessa
Kielet
Toisen kotimaisen kielen (ruotsin tai suomen) kokeet järjestetään joko pitkän tai keskipitkän oppimäärän vaativuustason mukaan. Vieraiden kielten kokeet englannin, espanjan, ranskan, saksan ja venäjän kielissä järjestetään sekä pitkän että lyhyen oppimäärän mukaisilla vaativuustasoilla. Vieraan kielen lyhyen oppimäärän mukaisia kokeita järjestetään lisäksi italian, inarinsaamen, koltansaamen, pohjoissaamen, latinan ja portugalin kielissä. Lisäksi järjestetään latinan kielen koe myös laajemman oppimäärän vaativuustasolla, joskaan tämä taso ei vastaa muiden kielten pitkää oppimäärää.
Äidinkieli
Mikäli kokelaan äidinkieli on muu kuin suomi, ruotsi, pohjoissaame, inarinsaame tai koltansaame tai jos kokelas käyttää viittomakieltä äidinkielenään tai ensikielenään, äidinkielen kokeen sijasta voi suorittaa suomi/ruotsi toisena kielenä -kokeen.
Tilastoja
Alla olevassa taulukossa on tilastoja ylioppilaskokeisiin ilmoittautuneista henkilöistä sekä hyväksytyistä ja hylätyistä tutkinnoista. Henkilö on suorittanut ylioppilastutkinnon hyväksytysti, kun hän on suorittanut neljä pakollista koetta ja myös saanut lukion päättötodistuksen. Ilmoittautuneiden määrä sisältää myös kokelaat, jotka uusivat aiemmin suoritettuja kokeita, täydentävät valmista tutkintoa, tai jotka vain aloittavat tutkinnon suorittamisen osallistumalla yksittäiseen kokeeseen.
Skriivaa ku riivaa
Historia
MC:t Kajo ja S-Molli perustivat liigan Turussa 8.12.2012. Tuolloin Kaarinan Old Texasissa käytiin liigan ensimmäinen battle, jossa vastakkain olivat Ironine ja Nikke Ankara. Myöhemmin liigassa ovat battlanneet perustajien lisäksi mm. Rap SM -kisoista tutut Altis, Jonkka, Keijo Usum, Rivo, Rölli, Santeri, Toni ja Ironine. Englanninkieliset battlet tulivat mukaan vuonna 2014, jolloin vastakkain olivat Dagger D ja Liquid Flow.
Kameleontti (televisiosarja)
Taustatarina
Jarod kasvatettiin Keskuksessa, fiktiivisessä Blue Cove -nimisessä kaupungissa Delawaren osavaltiossa, missä hänet oli erityisesti koulutettu kehittämään ainutlaatuista älykkyyttään ja taitojaan Kameleonttina. Sydney, Jarodin ohjaaja ja isähahmo, opasti Jarodia suorittamaan simulaatioita, joissa Jarod käytti lahjojaan auttaakseen ihmisiä. Jarodille selvisi myöhemmin, että Keskus ei suinkaan käyttänyt simulaatioita auttaakseen, vaan vahingoittaakseen ihmisiä. Jarodin paettua Keskuksesta hän yrittää puhdistaa omatuntoaan auttamalla hädässä olevia, mutta Keskus on koko ajan Jarodin kannoilla.
Ryhmää vahvistavat ajoittain Keskuksen muut työntekijät, kuten salaperäinen Herra Lyle (Jamie Denton), jonka motiivit ja taustat eivät aina ole aivan selvät. Keskuksen johtajina ovat pahansuopa tohtori William Raines (Richard Marcus) ja Herra Parker. Näyttelijä Andrea Parker esittää takaumissa myös Neiti Parkerin äitiä, Catherine Parkeria.
Neulalampi (Jyväskylä)
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) se kuuluu. Lammen vedenpinnan korkeus on 128,5 metriä mpy.
Fedrick Dacres
Dacres heitti Jamaikan ennätyksen 70,78 Rabatissa kesäkuussa 2019. Kuulaa hän on työntänyt parhaimmillaan 20,46 Kingstonissa huhtikuussa 2017.
Astevaihtelu
Itämerensuomalaisten kielten lisäksi astevaihtelua esiintyy myös saamelais- ja samojedikielissä.
Kahdenlaista astevaihtelua – paradigmaattista ja suffiksaalista
Paradigmaattinen astevaihtelu on niin sanottua radikaalia eli sanavartalon sisällä tapahtuvaa astevaihtelua. Paradigmaattisen astevaihtelun perussääntö on, että avotavun alussa on vahva, umpitavun alussa heikko aste.
Paradigmaattisen astevaihtelun lisäksi oletetaan kantasuomessa olleen myös suffiksaalinen eli pääte- ja johdinaineksia koskeva astevaihtelu: (pää- tai sivu)painollisen tavun jälkeen vahva-asteinen, painottoman tavun jälkeen heikkoasteinen pääte. Tästä on nykysuomessa enää vain joitain jälkiä (vrt. laivat puuta, miehet rautaa; alun perin *'pū+ta vs. *'rau₍ta+δa).
Astevaihtelu nykyään
Astevaihtelu ei kuitenkaan ole täysin morfologinenkaan, siten, että tietyssä muodossa olisi aina vahva, tietyssä heikko aste. Ns. supistumanomineilla ja -verbeillä tavataan ns. käänteistä eli vahvistuvaa astevaihtelua: perusmuodossa on heikko aste (hake, lammas, maata), useimmissa taivutusmuodoissa vahva aste (hakkeet, lampaat, makaan). Viron astevaihtelu on morfologisempi kuin suomen.
Suomen kielessä lyhytalkuiset geminaatat ovat lyhentyneet aivan alkuperäisten yksinäisklusiilien kaltaisiksi. P:n heikkoasteisesta vastineesta on yleensä kehittynyt v, kun k:n heikkoasteinen vastine (jonka vielä esimerkiksi Agricola saattoi kirjoittaa gh:lla: lughun 'luvun') on useimmissa tapauksissa kadonnut kokonaan, mutta sanoissa luku, puku, suku, kyky ja myky sen paikalla on v (esimerkiksi luku ~ luvun, kyky ~ kyvyn) ja kun k:ta vartalossa edeltää r tai l ja seuraa e, on k:n tilalla heikossa asteessa j, esim. vartalosta kulke esim. kuljen ja kuljin ja vartalosta järke esim. järjen.
Memphis Mafia
Jäsenet
Tunnetuimmat Memphis Mafian jäsenet olivat osittain eri aikoina ryhmässä esiintyneet henkilöt; serkut Billy Smith, Gene Smith ja Junior Smith sekä Charlie Hodge, Joe Esposito, Lamar Fike, Marty Lacker, Cliff Gleaves, Alan Fortas, Larry Geller, Richard Davis, David Hebler, Jerry Schilling, Al Strada, Red West, Sonny West, Ricky Stanley, David Stanley, Billy Stanley, ja Sam Thompson, joka oli poliisi. Myös Memphisin sheriffit Roy Nixon ja Bill Morris sekä CIA:ssa ja FBI:ssa työskennellyt sekä useampaa presidenttiä turvannut Dick Grob kuuluivat ryhmään. Lisäksi Elviksen sedät olivat Gracelandissa turvamiehinä, kuten Travis Smith ja Vester Presley, mutta yleensä heitä ei lasketa suoranaisesti Memphis Mafiaan. Memphis Mafian ainoa virallisesti hyväksytty nainen oli Elviksen parturiystävä Patti Parry.
Sly 2: Konnakopla
Pelin päähenkilö Sly Cooperin ja hänen apurinsa, Bentleyn ja Murrayn, on löydettävä Cooperin varassuvun arkkivihollisen eli Clockwerkin osat.
Alku
Kaksi vuotta aiemmin Sly Cooper koplineen löi sukunsa arkkivihollisen eli Clockwerkin, Clockwerkin osat vietiin talteen Egyptin Kairossa sijaitsevaan museoon, jonka väki yritti koota osia yhteen. Kopla murtautuu museoon tavoitteenaan varastaa osat, mutta Interpolin tarkastaja Carmelita Fox ja konstaapeli Neyla yllättävät heidät kesken tehtävän ja syyttävät koplaa osien varastamisesta. Konstaapeli Neyla vihjaa Slylle, että Klaww Gang -niminen rikollisryhmä on varkauden takana. Kopla pakenee paikalle saapuneen Interpolin väkeä, ja alkaa jäljittämään Klaww Gangin ja Clockwerkin osien sijaintia.
Talikko
thumb|Talikko ja komposti Talikko (myös taikko, tarikko tai tadikko) on työkalu, jossa on varsi ja useasta piikistä muodostuva terä. Talikolla käsitellään sellaisia aineita, joiden käsittelyyn lapio ei työkaluna sovellu, esimerkiksi multaa, puunlehtiä, juurikkaita tai lantaa.
Sly 2: Konnakopla
Katastrofin anatomia
Kopla murtautuu Arpeggion ilmalaivaan, jossa Sly saa tietää Neylan olevan Arpeggion apuri. Uudelleenrakennettu Clockwerk herää henkiin, ja Neyla pettää Arpeggion asettumalla itse juuri valmistuneen Clockwerkin ohjaksiin. Sly ja kopla lähtevät jahtaamaan Neylan ja Clockwerkin yhdistelmää eli ”Clock-La” -lintua. Carmelitan helikopterin avulla Clock-La, saadaan pudotettua alas, mutta Bentley vammautuu pysyvästi jaloistaan jäädessään Clock-Lan nokan alle haettuaan vihasirua. Clockwerk-osat tuhoutuvat lopullisesti, mutta Carmelita onnistuu vihdoin pidättämään koplan. Sly antautuu sillä ehdolla, että Interpol päästää Bentleyn ja Murrayn pakenemaan. Tähän suostuttuaan Carmelita lähtee kuljettamaan Slyta helikopterilla vangittavaksi. Murray ja Bentley ovat kuitenkin sabotoineet kopteria, ja Sly onnistuu pakenemaan liitovarjonsa avulla Carmelitan huomion herpaantuessa.
Unterlangenegg
Historia
Kunta oli alun perin osa Steffisburgin seurakuntaa. 1700-luvulla anabaptistit alkoivat asettua Zulgin laaksoon. Heidän uskonsa uhkasi sveitsiläistä reformoidun Bernin uskoa, joten vuonna 1693 he rakensivat suuren seurakunnan kirkon Schwarzeneggin kylään joka levittäytyi yli laakson. Kirkko auttoi Schwarzeneggia kasvamaan paikalliseksi keskukseksi, mutta siitä ei koskaan tullut kuntaa, ja nykyään se on jaettu Unterlangenegg ja Oberlangenegg kesken.
Ramakrishna
pienoiskuva|Ramakrishna Sri Ramakrishna Paramahamsa (18. helmikuuta 1836 – 16. elokuuta 1886) oli hindulainen mystikko.
Kuumailmakeräin
Kuumailmakeräimet ovat aurinkokeräimiä, joissa käytetään ilmaa veden tai muun nesteen sijasta lämmönsiirtoaineena. Yleisesti keräimet koostuvat metallisesta kaukalosta, johon on asennettu lämmönkeräinelementit (ns. absorberit), jotka luovuttavat auringosta saatua lämpöenergiaa niiden alla virtaavaan ilmaan. Yläpinnassa on turvalasilevy, joka suojaa keräimet ympäristövaikutuksista (vesi-, lumisateet, rakeet jne.). Uusimmat kuumailmakeräimet yltävät lämmönsiirrossa 50–70 prosentin hyötysuhteeseen. Kuumailmakeräimet asennetaan paikoihin, joissa ne päivän kuluessa saavat auringonvaloa. Useimmiten sopivin asennuspaikka on rakennuksen katto, mutta Suomen kaltaisilla leveyksillä seinäasennus on myös varteenotettava asennustapa. Korkealla leveyspiirillä varsinkin talvella Auringon säteily tulee matalalla ja seinässä oleva keräin hyödyntää sen hyvin.
Lämmönvarastointi ja -jako
Yksikertaisimmillaan keräimissä lämmitetty ilma siirretään puhaltimen avulla suoraan rakennukseen eli käytetään heti. Tämä on yksinkertaisin vaihtoehto erilaisten rakennusten (vapaa-ajanrakennukset, asuinrakennukset, hallit, jne.) lämmittämiseen auringon avulla. Myös kytkeminen jo olemassa olevaan lämmöntalteenottoon on mahdollinen. Erityisesti Suomessa uusien energiamääräysten mukaan rakennetuissa taloissa on valmiiksi koneelliset ilmanvaihtojärjestelmät. Sellaisissa taloissa kuumailmakeräinten liittäminen ilmastointijärjestelmiin on yksinkertainen ja tehokas vaihtoehto.
James Mirrlees
James Alexander Mirrlees (5. heinäkuuta 1936 Minnigaff, Skotlanti – 29. elokuuta 2018 Cambridge, Iso-Britannia) oli skotlantilainen ekonomisti ja vuoden 1996 taloustieteen Nobel-palkinnon saaja.
Attikan prefektuuri
Attikan prefektuuri oli yksi Kreikan prefektuureista. Se sijaitsi Attikan alueella ja sen pääkaupunki oli Ateena. Prefektuuri kattoi koko Attikan alueen. Sen pinta-ala oli 3 808 neliökilometriä ja asukasluku 3 761 810 (vuonna 2001).
Aikayksiköt hindulaisuudessa
Ajan pienet yksiköt Veda-kirjoissa
Trasarenu on 6 taivaallisen atomin yhdistyminen. Truti on aika joka tarvitaan muodostamaan 3 trasarenua, tai 1/1687,5 sekuntia. Vedha on 100 trutia. Lava on 3 vedhaa. Nimesha on 3 lavaa, tai räpäytys. Kshana on 3 nimeshaa. Kashtha on 5 kshanaa, tai noin 8 sekuntia. Laghu on 15 kashthaa, tai noin 2 minuuttia. 15 laghua tekee yhden nadikan, jonka toinen nimi on danda. Tämä on aika, jona 6-palan-painoinen [14 unssia] kuparipurkki ylivuotaa. 2 dandaa tekee yhden muhurtan. 6 tai 7 muhurtaa tekee yhden yamahin, tai 1/4 osa päivää tai yötä. 4 praharaa tai 4 yamaa on yksi päivä tai yö.
Saint-Denis (täsmennyssivu)
Saint-Denis on usean ranskankielisen paikkakunnan nimi. Ne ovat saaneet nimensä Dionysiukselta, joka on ranskaksi Denis.
Sony Digital Paper DPT-S1
Sony ilmoitti vuonna 2016 DPT-S1: lopettamisesta.
Willie Mitchell (jääkiekkoilija)
Varhainen ura
Mitchell sai NHL-varauksen, kun New Jersey Devils varasi hänet numerolla 199 NHL:n varaustilaisuuden 1996 kahdeksannella kierroksella. Ensimmäiset ottelunsa ammattilaistasolla hän pelasi keväällä 1999 Devilsin silloisessa farmiseurassa Albany River Ratsissä AHL:ssä. Hän pelasi River Ratsin paidassa kuusi runkosarjaottelua, joissa syntyi neljä tehopistettä, yksi maali ja kolme syöttöpistettä. Sitä ennen hän oli pelannut kaksi kautta yliopistokiekkoa New Yorkin osavaltiossa sijaitsevan Clarksonin yliopiston jääkiekkojoukkueessa Golden Knightsissa. Vuonna 1998 hänet valittiin ECAC Hockey Leaguen toiseen tähdistökenttään ja palkittiin liigan vuoden tulokkaana (jakoi palkinnon Erik Colen kanssa) ja vuonna hänet valittiin ECAC:n ensimmäiseen tähdistökentälliseen.
Maajoukkue
Mitchell on edustanut Kanadan jääkiekkomaajoukkuetta yksissä jääkiekon arvokilpailuissa, maailmanmestaruuskilpailuissa 2004, joissa hän oli voittamassa MM-kultaa. Hän pelasi kisoissa yhdeksän ottelua, joissa hän jäi ilman tehopisteitä.
Osamäärätesti
Suppeneva
Tutkitaan sarjan suppenemista. Lasketaan sarjan kahden peräkkäisen termin itseisarvon raja-arvo
Testi ei kerro suppenemisesta
Jos sarjan raja-arvo L on tasan 1 eli niin osamäärätestillä ei voida selvittää sen suppenemista.
Pavel Koltšin
Koltšin osallistui kaksiin talviolympialaisiin, joissa hän sai yhteensä neljä mitalia. Hänen pronssinsa 30 kilometrillä Cortina d'Ampezzon talviolympialaisissa 1956 oli ensimmäinen Pohjoismaiden ulkopuolelle palkittu olympiamitali maastohiihdossa. Hän voitti Cortinassa myös olympiakultaa 4 × 10 kilometrin viestihiihdossa sekä saavutti pronssia 15 kilometrillä ja sijoittui kuudenneksi 50 kilometrillä. Innsbruckin talviolympialaisissa 1964 hän saavutti vielä pronssia viestissä ja sijoittui kuudenneksi 15 kilometrillä.
Koltšin palkittiin eri kunniamerkein kotimaassaan. Hän vastaanotti Holmenkollen-mitalin vuonna 1963.
Škoda 1000 MB
Suunnittelu
Lopullisessa 988-kuutioisessa moottorissa sekä iskun pituus että sylinterin halkaisija olivat 68 mm. Taakse sijoitettuna moottorin tulisi olla niin kevyt kuin mahdollista. Moottorinlohko päätettiin valmistaa alumiinista valamalla. Sylinterikansi valmistettiin kuitenkin valuraudasta, koska siten sylinteriputket voitiin tukea tiukasti paikoilleen, eikä siihen tarvinnut valmistaa erillisiä venttiilinohjureita ja seetirenkaita.
Moottori
Polttoaineensyöttöjärjestelmään kuului automaattisella rikastimella ja kiihdytyspumpulla varustettu Jikov 32 BST-13 -alaimukaasutin sekä niin ikään Jikovin valmistama mekaaninen kalvopumppu. Ilmansuodatin oli kuiva.
Alusta
Myös taka-akselilla oli erillisjousitus. Vetoakselit oli kytketty niiden alapuolella kulkeneisiin pitkittäisiin tukivarsiin, jotka oli kiinnitetty etupäistään koriin kumipuslilla. Tukivarsien takapäissä oli kierrejouset sekä teleskooppi-iskunvaimentimet.
Kori ja varusteet
Sähköjärjestelmä oli 12-volttinen ja varustettu 35 ampeeritunnin akulla. Tasavirtalaturin teho oli 300 wattia.
Työkalusarjaan kuului tunkki, pyöränmutteriavain, sytytystulppa-avain, kolme kiintoavainta, holkkiavain, ruuvimeisseli, pihdit, pölykapselien irrotusvipu sekä kaksi rengasrautaa.
Grahamstown
Ilmasto
Grahamstownissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 17 °C ja keskimääräinen sademäärä 680 millimetriä. Helmikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 12 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 33 millimetriä.
Dodge Dakota
Kehitys
Vuonna 1990 tuli pidemmällä ohjaamolla varustettu Club Cab -versio, jossa on takapenkki tavaroiden tai pienikokoisten ihmisten kuljettamista varten.
Vuonna 2004 R/T-malli sekä vanha OHV V6 -moottori poistuivat valikoimasta.
Hevosasevelvollisuus Suomessa
Hevosasevelvollisuudesta vapautetut
Luovuttamisvelvollisuudesta oli vapautettu tasavallan presidentti hänen yksityisessä käytössään oleviin hevosiin ja ajoneuvoihin nähden; vieraan maan lähettiläs ja lähetystöön kuuluva henkilö sekä vieraan maan ammattikonsuli; sotaväen harjoituksiin vuokrattujen hevosten omistajat; postinkuljettajat niihin hevosiin nähden, jotka postinkuljettamista varten tarvitaan; kestikievaritalojen, kyytiasemien ja kyytipysäkkien isännät sekä kyytiurakoitsijat heidän lainmukaisen kyytivelvollisuutensa täyttämiseen tarvitsemiinsa hevosiin ja ajoneuvoihin nähden; valtio ja kunnat järjestys-, palo- ja puhtaanapitolaitoksiaan varten tarvitsemiinsa hevosiin ja ajoneuvoihin nähden; sekä ne henkilöt, jotka omistivat ainoastaan yhden heidän elinkeinolleen välttämättömän hevosen.
Korvaus
Siitä päivästä alkaen, kun sotavoimien liikekannalle asettamisesta oli kunnassa kuulutettu, ei viimeksi laadittuihin erottamisluetteloihin merkittyjä hevosia liikekannallepanon kestäessä saanut myydä, lahjoittaa tai vaihtaa, ennen kuin ottolautakunta oli ne tarkastuksensa perusteella ilmoittanut sotatarkoituksiin kelpaamattomiksi taikka kunnallislautakunta, maistraatti tai järjestysoikeus oli antanut siihen luvan.
Viljamaanjärvi
Maantiede
Järven pinta-ala on 5,3 hehtaaria ja sen pituus on 450 metriä ja leveys 250 metriä. Järven luusua sijaitsee järven kaakkoisrannalla, josta saa alkunsa kilometrin pituinen laskuoja Lamminjärveen.
Valkoinen Risti
Historiaa
Oy Valkoinen Risti – Vita Korset Ab:n perustettiin vuoden 1925 alussa Helsingin Mikonkadulle, nykyisen Aikatalon kohdalle nimellä O.Y. Tekninen Tehdas Valkoinen Risti A.B. – Tekniska Fabriken Vita Korset. Seitsemän hengen voimin yritys alkoi valmistaa Sanosan-hedelmäsuolaa, Auringon-metallikiilloketta ja kiillotusliinoja, Stadion-pastilleja, Burovin-balsamia ja rautapitoista viiniä. Vuonna 1930 yrityksen ruotsalainen perustaja palasi kotimaahansa ja myi yrityksensä Storgårdsin suvulle, jonka omistuksessa Valkoinen Risti yhä on.
Ferdinand I (Bulgaria)
Tausta ja perhe-elämä
thumb|Prinsessat Eudoxia ja Nadejda, 1910 Hänen isänsä oli itävaltalainen kenraali ja prinssi August Ludwig Viktor von Sachsen-Saalfeld-Coburg (1818–1881), ja hänen äitinsä oli ranskalainen prinsessa Clementine d’Orléans (1817–1907), viimeisen Ranskan kuninkaan Ludvig Filipin tytär. Ferdinandin suku hallitsi avioliittojen tai vaalien kautta useita kuningaskuntia Euroopassa. Ferdinandkin tulisi perustamaan Bulgarian kuningashuoneen. Eräät hänen esi-isistään olivat keskiajalla olleet Bulgarian hallitsijoita.
Ferdinand sai hyvän koulutuksen ja puhui mm. saksaa, englantia ja ranskaa.
Maria Louise kuoli 31. tammikuuta 1899. Ferdinandin äiti prinsessa Clémentine kuoli 1907. Täyttääkseen hallitsijan velvollisuutensa ja antaakseen lapsilleen äitihahmon Ferdinand meni naimisiin Reuss-Köstritzin prinsessa Eleonore Caroline Gasparine Louisen kanssa 28. helmikuuta 1908.
Bulgarian venäjänvastaisen pääministeri Stefan Stambolovin vallanmenetys toukokuussa 1894 ja heinäkuinen 1895 salamurha auttoi Bulgarian ja Venäjän suhteiden korjaamisessa, mistä oli myös osoituksena vuonna 1896 lapsiprinssi Boriksen kääntyminen katolisesta uskosta ortodoksiseen uskoon.
Maanpako ja kuolema
Vallasta luopumisensa jälkeen Ferdinand palasi asumaan Coburgiin, Saksaan. Hän oli onnistunut pelastamaan suuren osan omaisuuttaan ja pystyi pitämään yllä lähes entistä elämäntyyliään. Ferdinand näki maanpakolaisuutensa vain yhtenä kuninkuuden vaaroista. Hän oli tyytyväinen siihen, että kruunu siirtyi hänen pojalleen. Ferdinand ei ollut tyytymätön maanpakoon ja omisti suurimman osan ajastaan taiteellisille pyrkimyksille, puutarhanhoidolle, matkustamiselle ja luonnonhistorialle. Hän joutui kuitenkin näkemään kaiken tärkeänä pitämänsä romahtavan. Hänen vanhin poikansa ja seuraajansa, Boris III, kuoli mystillisissä olosuhteissa palattuaan vierailultaan Hitlerin luota Saksasta 1943. Boris III:n seuraajaksi tuli tämän poika Simeon II, joka kuitenkin joutui luopumaan vallasta 1946, mihin päättyi Bulgarian monarkia. Bulgarian kuningaskuntaa seurasi kommunistinen Bulgarian kansantasavalta, joka teloitti Ferdinandin ainoan elossa olleen pojan, Kyrilin. Kuultuaan poikansa kuolemasta hän sanoi, "Kaikki kaatuu ympärilläni."
Dallapé
Dallapé (usein muodossa Dallapé-orkesteri ) on 1920-luvulla perustettu suomalainen tanssiorkesteri. Edelleen toiminnassa oleva Dallapé on suomalaisen haitarijazzin edelläkävijä. Se saavutti suurimman suosionsa 1930-luvulla. Dallapé on tehnyt noin tuhat levytystä, ja myynyt noin miljoona levyä.
Suuret kiertueet
Kesällä 1933 tehtiin Dallapén historian suurin, lähes neljän kuukauden ja 111 keikan mittainen kiertue, joka pääosiltaan kiersi samoja reittejä edellisen vuoden kanssa. Uusina miehinä mukana olivat A. Aimo laulajana, Asser Fagerström pianossa, Jomi Leino rummuissa, Nils Lindfors pasuunassa ja Allu Kosonen trumpetissa; viimeksi mainittu hoiti samalla sovittajan ja orkesterinjohtajan tehtäviä. Näkyvin uusista jäsenistä oli kuitenkin amerikansuomalainen klarinetisti Tommy Tuomikoski, joka oli tullut S/S Andanian orkesterin mukana Suomeen 1926 ja jäänyt isänsä maahan soittelemaan. Hän esiintyi ensin Zamba-orkesterissa ja siirtyi myöhemmin Klaus Salmen Ramblerseihin. Tuomikoski oli erinomainen showmies, joka kiemurteli lavalla klarinettinsa tahdissa ja silinterihattu päässä, katkaisi soittimesta alakappaleen pois ja soitti lopulta pelkällä suukappaleella. Hän palasi 1936 takaisin Pohjois-Amerikkaan ja kuoli seuraavana vuonna.
Kesän 1934 kiertue tehtiin kaksiosaisena: touko–kesäkuussa kierrettiin 49 keikkaa Etelä- ja Itä-Suomessa ja heinä–elokuussa 44 keikkaa Länsi- ja Pohjois-Suomessa. Samana vuonna Vili Vesterinen kävi Tukholmassa voittamassa Pohjoismaiset harmonikkamestaruuskilpailut.
Elisabet I
Varhaiset vuodet
Elisabet syntyi Greenwichin palatsissa 7. syyskuuta 1533. Hänen isänsä Henrik VIII oli odottanut saavansa kauan kaivatun miespuolisen kruununperijän. Hänen toiveensa ei toteutunut, sillä kuningatar Anna Boleyn synnytti tyttövauvan, ja prinssin syntymää juhlistavat turnajaiset ja kulkueet peruttiin. Elisabetin ollessa 3-vuotias Henrik VIII määräsi Anna Boleynin mestattavaksi aviorikoksesta syytettynä. Elisabet nimettiin isoäitinsä Yorkin Elisabetin mukaan. Elämänsä ensimmäiset kolme kuukautta Elisabet eli Greenwichissä äitinsä kanssa, minkä jälkeen hän sai oman taloutensa Hatfieldiin. Palveluskuntaan kuului myös hänen sisarpuolensa Maria, jolta oli viety kuninkaalliset arvonimet ja joka tunnettiin nyt virallisesti äpäränä.
Kia Motors
Historia
Vuonna 2006 Kia lanseerasi eurooppalaiselle Ceed-mallilleen auton hintaan sisältyvän seitsemän vuoden tai 150 000 km:n tehdastakuun. Kia Motors Europessa laskettiin, että takuun pidennys tulisi valmistajalle halvemmaksi kuin pitkät tuotteen laadusta vakuuttelevat mainoskampanjat. Nykyään kaikissa Kian malleissa on seitsemän vuoden takuu. Kian jälkeen muutkin valmistajat ovat pidentäneet omia takuuaikojaan.
Elisabet I
Neitsytkuningatar
Elisabetilla oli myös kotimaisia vaihtoehtoja puolisoksi. Kaikista vakavimmin otettava, ja luultavasti ainoa, jota Elisabet koskaan rakasti, oli Robert Dudley. Dudleyn vaimo Amy Robsart kuoli kotonaan vuonna 1560 hämärissä olosuhteissa, ja maassa huhuiltiin kuoleman olleen Dudleyn ja kuningattaren järjestämä, jotta he voisivat avioitua. Kuolema todettiin tapaturmaksi, mutta epäilyt murhasta levisivät laajalti. Huhut luonnollisesti estivät mahdolliset aviosuunnitelmat. Dudleyn ja kuningattaren romanttiset välit viilenivät lopullisesti, kun Dudley avioitui salaa jo raskaana olevan Elisabetin hovineidon ja serkun Lettice Knollysin kanssa vuonna 1578. Silti kuningatar vaipui syvään suruun Dudleyn sairastuttua ja kuoltua vuonna 1588. Hän säilytti Dudleyn viimeiseksi jäänyttä kirjettä elämänsä loppuun saakka.
thumb|150px|Tuleva Ranskan Henrik III Ranskan kuningataräiti Katariina de’ Medici halusi estää Englannin ja Habsburgien välisen liiton, joka syntyisi mahdollisen avioliiton kautta ja siksi yritti vuonna 1565 ehdottaa poikaansa Kaarle IX:tä puolisoksi Elisabetille. Aviomiesehdokas oli tuolloin 14-vuotias, eikä siksi kiinnostanut Elisabetia. Myöhemmin de’ Medici tarjosi puolisoksi myös toista poikaansa Henrikiä, Anjoun herttuaa, joka oli 19-vuotias. Tässä tapauksessa uskonto oli suurin este avioliitolle: Henrik oli järkkymätön katolisessa uskossaan. Lisäksi Elisabetin aviointoa todennäköisesti pidätteli Anjoun herttuan maine irtosuhteistaan sekä miesten että naisten kanssa. Kun avioliittoneuvottelut Elisabetin ja Henrikin välillä kariutuivat, de’ Medici tarjosi puolisoksi vielä nuorempaa poikaansa François’ta, Alençonin herttuaa, jolla tiedettiin olevan sympatioita hugenotteja kohtaan. Elisabet epäili herttuan olevan liian nuori ja mies oli lapsuudessaan sairastanut isorokon, joka oli turmellut hänen ihonsa. Ulkopoliittisista syistä suhteita Ranskaan oli kuitenkin syytä pitää yllä. Sekä kansa että osa parlamentista vastusti liittoa ja tästä Elisabet sai taas uuden tekosyyn viivytellä asian kanssa. Kuningatar pelkäsi myös Espanjan suuttumusta, koska herttua tavoitteli Alankomaiden kruunua. Alençon kävi kosiomatkoilla Englannissa kahdesti: ensimmäisen kerran vuonna 1579. Kun Alençon viimeisen kerran lähti Englannista vuonna 1582, päättyi samalla myös Elisabetin aika avioliittomarkkinoilla. .
Elisabet ja Skotlannin kuningatar
thumb|left|200px|Maria Stuart n. vuonna 1559 Maria Stuartin aviomies, Ranskan kuningas Frans II kuoli vuonna 1560. Hyvin pian kuoleman jälkeen kuningataräiti Katariina de’ Medici hoputti miniäänsä palaamaan Skotlantiin. Koska Maria piti itseään Englannin todellisena kuningattarena eikä suostunut tunnustamaan Elisabetin asemaa, Elisabet ei antanut Marian palata Skotlantiin Englannin kautta. Estääkseen Mariaa avioitumasta Englannille vihamielisen ulkomaisen puolison kanssa Elisabetin tavoitteena oli naittaa hänet lojaalille englantilaismiehelle. Vahvana vaihtoehtona tähän tehtävään oli Robert Dudley. Tehdäkseen Dudleysta kiinnostavamman Marian silmissä Elisabet antoi miehelle Leicesterin jaarlin arvonimen. Skotlannin kuningatar kiinnostui kuitenkin enemmän Margaret Douglasin pojasta, Henry Stuartista, arvonimeltään lordi Darnley, jolla oli itselläänkin vaatimuksia Englannin kruunuun, sillä hänen isoäitinsä oli Margareeta Tudor.
thumb|left|235px|Kuningatar Elisabet ja Sir Francis Walsingham tutkivat Babingtonin salaliittoa Katolinen pappiskokelas Gilbert Gifford pidätettiin 1585 hänen saavuttuaan Ranskasta. Hänen oli ollut määrä luoda uudestaan katkenneet yhteydet ranskalaisten liittolaisten ja Maria Stuartin välillä. Francis Walsingham lahjoi Giffordin välittämään kaikki ulkomailta Marialle tulevat kirjeet hänen kauttaan. Walsinghamin sihteeri Thomas Phelippes tulkitsi, kopioi ja lähetti kirjeet edelleen niiden määränpäähän. Kirjeet salakuljetettiin Marialle oluttynnyreissä. Seuraavana vuonna Espanjan Filip otti yhteyttä paavi Sixtus V:een ja pyysi kirkon siunausta hyökkäykselle Englantia vastaan. Siunaus annettiin taloudellisen avun kanssa. Filip suunnitteli antavansa Englannin hallinnan tyttärelleen Isabella Clara Eugenialle. Suunnitelma tuli ilmi Marian Espanjan lähettiläs Mendozalle osoitetussa kirjeessä, jossa Maria antoi tukensa hyökkäykselle, ja kirjeestä, joka oli lähetetty hänen tukijalleen Charles Pagetille. Pagetin vastauksessa kerrottiin, kuinka pappi John Ballard oli saapunut Englantiin järjestääkseen paikallisten katolisten kapinan Elisabetia vastaan. Ballard oli houkutellut salaliittoon mukaan rikkaan katolisen Anthony Babingtonin, joka suunnitteli murhaavansa kuningattaren kuuden ystävänsä avustuksella.
Voittamaton Armada
Edellisellä vuosisadalla Portugali ja Espanja olivat vallanneet alueita uudesta maailmasta ja päässeet käsiksi sen rikkauksiin ja kaupallisiin mahdollisuuksiin, mutta Englanti oli jäänyt tästä kaikesta paitsi. Vuonna 1562 englantilainen John Hawkins hankki Afrikasta orjia, myi ne Hispaniolassa ja palasi Englantiin mukanaan laivallinen rikkauksia. Koska ensimmäinen matka oli menestys, Hawkins sai toiselle matkalleen 1564 kuningattarelta rahallista tukea. Kolmannelle matkalle Elisabet lainasi jo kahta omaa laivaansa. Espanjan kuningas Filip II ei hyväksynyt monopolinsa rikkoutumista, ja kun Hawkins oli palaamassa uudesta maailmasta 1568, espanjalaiset hyökkäsivät hänen laivojensa kimppuun. Plymouthiin palasi vuonna 1569 vain 15 matkasta selvinnyttä merimiestä. Heidän joukossaan oli toisen laivan kapteeni Francis Drake, joka päätti tämän jälkeen alkaa ryövätä espanjalaisten lasteja. Drake lähti vuonna 1577 maailmanympärysmatkalleen, jota rahoittivat kuningattaren lisäksi useat tämän neuvoston jäsenet. Matkallaan Drake ryösteli laivoja Etelä-Amerikan Tyynenmeren puoleisella rannikolla. Matkansa aikana hän pysähtyi myös lyhyesti Kaliforniassa, jonka hän valtasi kuningattarelle New Albionin nimellä. Alus palasi Plymouthiin 26. syyskuuta 1580.
Srebrenica
Srebrenica (kyrillisin kirjaimin Сребреница) on kaupunki Bosnia ja Hertsegovinan itäosassa. Se on pieni vuoristokaupunki, jossa on suolakaivos sekä muuta kaivostoimintaa ja kylpylä. Nimi tarkoittaa hopeakaivosta. Vuonna 1991 Srebrenicassa oli 5 754 asukasta, joista 64 % ilmoitti olevansa Bosnian muslimeita, 29 % serbejä, 5,3 % ”jugoslaaveja”, 1 % muita ja 0,7 % kroaatteja.
Bosnian sodassa Srebrenica oli serbiseparatistien piirittämä kesästä 1992 alkaen. Kaupungissa oli saartoon jääneiden asukkaiden lisäksi 40 000 muslimipakolaista. Serbit iskivät kaupunkiin Ratko Mladićin johdolla 7. heinäkuuta 1995. Serbijoukot murhasivat 8 000 muslimimiestä ja -poikaa seuranneina päivinä. Uhrit teloitettiin ja joukkohaudattiin lähelle Srebrenicaa.
Jesper Bratt
Seuraura
Elokuussa 2022 Bratt teki Devilsin kanssa yksivuotisen ja 5,45 miljoonan dollarin arvoisen jatkosopimuksen.
Sirokeijukorento
Levinneisyys ja elinympäristö
Sirokeijukorento elää erittäin monenlaisten vesialueiden äärellä. Yksilömäärä on suurin pienillä lammilla ja järvenlahdilla.
4G
Tiedonsiirtonopeus
Kansainvälisen televiestintäliiton ITU:n vuonna 2008 julkaiseman määritelmän mukaan 4G:n huippunopeus päätelaitteeseen tulisi olla 1 Gbit/s hitaasti liikuttaessa ja 100 Mbit/s nopeasti liikuttaessa.
4G-verkot Suomessa
Kehittyneempi LTE-Advanced ylsi jo yhden gigabitin sekuntinopeuteen.
Vertailuperiaate
Vertailuperiaate
Tällöin jos
Kirjallisuutta
Série convergente
Samarián rotko
Historia
Ihmiset ovat kulkeneet Samarián rotkossa jo esihistoriallisella ajalla. Siellä on merkkejä kulttitoiminnasta minolaisella ajalla eli Kreetan pronssikaudella. Rotko on ollut aina merkittävä kulkureitti alueella ja se on ollut vakituisesti asuttu viimeistään antiikin aikana, jolloin rannikolla rotkon eteläpäässä sijaitsi Tarrhan kaupunki ja pohjoisempana Ágios Nikólaoksen lähellä Kainon kaupunki. Alueelta vietiin muun muassa sypressipuuta. Vanhimmat säilyneet rakennukset ovat bysanttilaiselta ajalta eli Kreikan keskiajalta, jolta ajalta rotkossa on muutamia kirkkoja. Suunnilleen rotkon puolivälissä sijaitseva Samarián kylä perustettiin hieman myöhemmin. Samariá on saanut nimensä kylässä olevasta pienestä Maria Egyptiläiselle (Osía María) omistetusta kirkosta. Nimi on muuntunut muotoon Sia María ja edelleen muotoon Samariá.
Vaellusreitti
2000-luvun alussa rotkon läpi kulki vuodessa noin matkailijaa. Kiireisimpinä päivinä polulla voi olla kävelijää. Ruuhkaa voi yrittää välttää lähtemällä polulle mahdollisimman aikaisin aamulla. Vaellus kestää vauhdista riippuen 4–8 tuntia. Keskikesän helleaallon aikana rotkossa on tuskallisen kuuma. Samarián kansallispuisto on avoinna päiväsaikaan toukokuun alusta lokakuun loppuun. Paras aika vierailla kansallispuistossa on kevät. Talvella ja sateisina päivinä puisto on suljettu kivivyöryvaaran takia. Puistossa ei myöskään saa yöpyä. Kansallispuistoon on pieni pääsymaksu.
Vaellusreitin etapit ja taukopaikat ovat:
6. Samarián kylä (35.29139°N, 23.95861°W)
Jeffreys Bay
Ilmasto
Jeffreys Bayssä on Köppenin ilmastoluokituksen mukaan lauhkea meri-ilmasto. Vuoden ympäri on melko sateista, kesäisin on lämmintä ja talvisin on leudompaa. Vuoden keskilämpötila on noin 17 °C ja keskimääräinen sademäärä 610 millimetriä. Tammikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on elokuu, jolloin sataa keskimäärin noin 70 millimetriä. Joulukuu puolestaan on kuivin kuukausi. Silloin keskimääräinen sadanta on 34 millimetriä.
Lautapasianssi
Peli
* · o →  ¤ o *  Hyppy oikealle
o · * →  * o ¤  Hyppy vasemmalle
*    ¤  ·  →  o  Hyppy alas o    *
Englantilaisella laudalla kolme ensimmäistä siirtoa voivat olla esimerkiksi:
Strategia
Englantilainen    Ranskalainen a b c            a b c     d e f           y d e f z g h i j k l m     g h i j k l m n o p x P O N     n o p x P O N M L K J I H G     M L K J I H G     F E D           Z F E D Y     C B A             C B A
Kun aluksi vain keskimmäinen reikä on tyhjä, A:lla merkittyjä täytettyjä reikiä on 12, B:llä ja C:llä merkittyjä samoin 12 kumpiakin. Jokaisella siirrolla A:lla merkittyjen, täytettyjen reikien luku­määrä joko kasvaa tai vähenee yhdellä, ja samoin on B:llä ja C:llä merkittyjen reikien laita. Niinpä kun siirtoja on tehty parillinen määrä, kaikki nämä lukumäärät ovat parillisia, ja kun niitä on tehty pariton määrä, kaikki nämä lukumäärät ovat parittomia. Niinpä loppu­tilanteeseen, jossa on vain yksi nappula jäljellä, ei voida päätyä: silloin nimittäin yksi näistä lukumääristä olisi 1, siis pariton luku, molemmat muut lukumäärät nollia, siis parillisia.
Erilaisia pelilautoja
Harmaa = reikä, johon viimeinen nappula jää.]]
Kaupunginojan puistovyöhyke
Puistovyöhyke kuuluu Museoviraston valtakunnallisesti merkittävien rakennettujen kulttuuriympäristöjen luetteloon.
Rodger Bumpass
Elämäkerta
Bumpass syntyi Jonesborossa vuonna 1951 Carroll C. Bumpassille ja Virginia Cathey Bumpassille, jotka omistivat Bumpass Cleaners and Dyers yhtiön. Bumpass kasvoi Little Rockissa veljensä Leonardin ja siskonsa Catheyn kanssa. Hän kävi koulua Little Rock Central High Schoolissa, jossa Bumpass kokeili ensimmäistä kertaa teatteria ja erityisesti komeadiapuolta. Samoihin aikoihin hän osallistui Arkansasin yliopistossa pidettävään radio-tv kilpailuun, jossa Bumpass voitti kuuluttaja kilpailun.
Hyötlampi
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Kuusjärven alueeseen (14.285) se kuuluu. Lammen vedenpinnan korkeus on 170,4 metriä mpy.
António Lobo Antunes
Antunes on kirjoittanut lapsuudestaan saakka. Hän opiskeli isänsä tahdosta lääketiedettä ja lähti opintonsa suoritettuaan työskentelemään sotilassairaalaan Angolaan. Antunes lähti Angolasta vuonna 1973, mutta alueella kerätyt kokemukset ovat usein heijastuneet myöhempään kirjalliseen tuotantoon.
Ruohosipuli
Levinneisyys
Ruoholaukkaa kasvaa villinä Venäjällä ja merenrannoilla Länsi-Euroopassa, Aasiassa ja Pohjois-Amerikassa.